paragraph_text: "I Don't Like" je debitantski singl američkog repera Chiefa Keefa s njegovog miksanog albuma Back from the Dead na kojem gostuje Lil Reese. Pjesma se također nalazi na njegovom debitantskom studijskom albumu Finally Rich. Pjesma je kao singl objavljena 24. srpnja 2012. godine u formatu digitalnog downloada. Producent pjesme je Young Chop. Na top ljestvici Billboard Hot 100 pjesma je debitirala na poziciji broj 73, a glazbeni spot je objavljen 11. ožujka iste godine.